|  |  |
| --- | --- |
|  | **ОБЯВА**  **за приемане на проектни предложения за предоставяне на**  **безвъзмездна финансова помощ от страна на Република България** |

Министерство на външните работи на Република България чрез Генералното консулство на Република България в Битоля обявява процедура по приемане и подбор на предложения за проекти, които ще бъдат изпълнявани с безвъзмездна финансова помощ в рамките на официалната помощ за развитие на Република България с начален срок на изпълнение през 2022 година.

**Приоритетните области и направления за изпълнение на проекти на територията на Република Северна Македония са:**

- Изграждане на капацитет в подкрепа на сигурността и развитието, включително чрез подкрепа за добро управление и изграждане на гражданското общество;

- Опазване на културното многообразие и развитие на културно-образователно сътрудничество;

- Защита на правата на децата и грижа за хората с увреждания и в неравностойно положение;

- Повишаване на качеството на образование и подобряване на училищната инфраструктура;

- Подкрепа за осигуряване на универсално здравно покритие и достъп до качествени здравни услуги;

- Действия по опазване на околната среща и борба с изменението на климата;

- Подпомагане развитието и обновяването на местна инфраструктура;

**1. Цели и обхват на проектите:**

Насърчаване на свързаността във всички и области, включително работа с младите хора, укрепване на добросъседските отношения, регионалната стабилност и взаимното сътрудничество, сътрудничество в областта на културата и социалната политика;

- Стимулиране и подпомагане на изграждането на административния капацитет на Република Северна Македония с цел укрепване на закона и демократичното управление чрез организиране и провеждане на обучения за служители от отделните администрации в РСМ;

- Подпомагане повишаването на качеството на образование в учебните заведения чрез провеждане на обучения по конкретни теми в български институции за обмен на добри практики и повишаване на квалификацията на служители от администрацията на РСМ;

- Осъществяване на дейности за повишаване на информираността за правата на гражданите;

- Осъществяване на дейности за насърчаване на мултикултурния диалог и за ограничаване на расизма, ксенофобията, словото на омраза, дискриминация и нетърпимост в обществото;

- Осъществяване на дейности за подобряване на диалога между неправителствените организации и местните, регионалните и националните власти;

**2.   Целеви групи:**

- Деца в неравностойно положение,

- Социално застрашени и уязвими групи,

- Местно население в градовете и селата,

- Държавна и местна администрация, с възможно по голям брой от хора, за които да бъде достъпен резултатът от реализираните проекти.

**3.  Очаквани резултати:**

- Утвърждаване на доброто име и международния авторитет на Република България;

- Подобряване на социално-икономическото развитие;

- Подобряване на управлението;

- Намаляване на бедността и повишаване на благосъстоянието;

- Задълбочаване на взаимодействието между институциите на централно, регионално и местно ниво;

- Повишаване качеството на образователната система;

- Повишаване качеството на здравните услуги.

**4. Допустими стойности на проектите:**

4.1. Минималната допустима стойност на проект е 5 000 лв.

4.2. Препоръчителната максимална стойност на проект е:

* за проекти, чиято основна цел е доставка на стоки и/или предоставяне на услуги - до 70 000 лв.;
* за проекти, чиято основна цел е извършване на ремонтни и/или строителни дейности - до 270 000 лв.

***4.3. Осигурено от кандидата съфинансиране на дейности по проекта ще се разглежда като предимство при оценяването, подбора и одобряването на проектите.***

**5. Срокове за изпълнение и продължителност на проектите:**

5.1. Проектните предложения трябва да съдържат индикативен начален срок за изпълнение на проекта след 1 март 2023 г. и не по-късен от 30 ноември 2023 г.

5.2. Изпълнението на проекта трябва да приключи не по-късно от 31 декември 2025 г.

**6. Допустими кандидати:**

* Първостепенни и второстепенни разпоредители с бюджет – юридически лица на Република Северна Македония;
* Международни и местни неправителствени организации;
* Общини и техни обединения;
* Образователни, здравни и социални институции;
* Международни хуманитарни организации;
* Други (в зависимост от спецификата на страната).

Не могат да кандидатстват за участие в предоставянето на помощ за развитие физически и юридически лица, за които са налице обстоятелства по чл. 23, ал. 3-8[[1]](#footnote-1) от Постановление № 234 на Министерския съвет от 01.08.2011 г. за политиката на Република България на участие в международното сътрудничество за развитие.

**7.   Допустими дейности и разходи по проектите:**

**7.1.**  **Разходите за изпълнение на проекта трябва да отговарят едновременно на следните условия:**

- да са законосъобразни и да отговарят на принципите на отговорност, икономичност, ефикасност, ефективност и прозрачност;

- да са извършени срещу необходимите разходооправдателни документи - фактури или други документи с еквивалентна доказателствена стойност;

- да са в рамките на стойността на проекта;

- да не са финансирани със средства по друг проект, програма или каквато и да е друга финансова схема, произлизаща от националния бюджет, бюджета на ЕС или на друг донор.

**7.2.** **Задължителни дейности, които трябва да бъдат предвидени в проекта:**

- изготвяне на одитен доклад от независим финансов одитор;

- дейности за осигуряване на публичност и видимост на предоставената финансова помощ, съгласно Насоките за публичност и видимост на българската помощ за развитие, на стойност от 3 до 5 % от общата стойност на проекта, но не повече от 5 хиляди лева.

**7.3.** **Примерни дейности, които могат да бъдат финансирани:**

- Разработване на нови или осъвременяване на съществуващи обучителни модули;

- Организиране и провеждане на обучения за служителите от администрацията на страната;

- Провеждане на обучения по конкретни теми в български институции за обмен на добри практики и повишаване на квалификацията на служителите от администрацията;

- Организиране и провеждане на семинари, форуми, конференции;

- Разработване на изследвания и стратегии;

- Дейности за повишаване на информираността за правата на гражданите;

- Дейности за насърчаване на мултикултурния диалог и за ограничаване на расизма, ксенофобията, словото на омраза, дискриминацията и нетърпимостта в обществото.

- Дейности за подобряване на диалога между неправителствените организации и местните, регионалните и национални власти;

- Доставка на оборудване и материали, предназначени за обекти държавна или общинска собственост-училища, болници , детски градини, домове за стари хора и др.;

- Строителни работи за подобряване на обекти държавна или общинска собственост-училища, болници, детски градини, домове за стари хора и др.;

**8. Необходими документи за кандидатстване:**

Формуляр за кандидатстване е наличен на следната интернет страница на български и английски език: <https://www.mfa.bg/bg/3865>

Всички графи на формуляра следва да бъдат надлежно попълнени на български и/или английски език. В случай на установяване на пропуски, които възпрепятстват оценката на проектното предложение, Генералното консулство на Република България в Република Северна Македония може да изисква в кратки срокове допълнителна информация. Неполучаването на такава информация в определения срок се счита за основание за отхвърляне на предложението.

**9. Начин и срокове за приемане на проектите:**

Проектите се приемат единствено по електронен път на адрес :

[bitolaprojects@mfa.bg](mailto:bitolaprojects@mfa.bg)

**Крайният срок за изпращане на проектите е 30.06.2022 година.**

Телефони за връзка и консултации – 0038947202963, 0038947202893, 0038975282736

и 00389 75 291193.

**10. Допълнителна информация:**

Кандидатите се уведомяват за резултатите от процедурата по оценяване, подбор и одобрение на проектните предложения в срок до 14 работни дни от приключване на отделните етапи на процедурата. Генералното консулство на Република България в Битоля, Република Северна Македония няма задължение да информира кандидатите за основанията за одобрение или отхвърляне на постъпилите проектни предложения.

**Приложение 1**

**Постановление № 234 на Министерския съвет от 01.08.2011 г. за политиката на Република България на участие в международното сътрудничество за развитие (извадки)**

**Чл.23**(**3**) **Не може да кандидатства за участие в предоставяне на помощ за развитие юридическо лице, което**:

1. е обявено в несъстоятелност;
2. е в производство по ликвидация или се намира в подобна процедура съгласно националните закони и подзаконови актове;
3. е в открито производство по несъстоятелност или е сключило извънсъдебно споразумение с кредиторите си по смисъла на чл. 740 от Търговския закон, а в случай че кандидат е чуждестранно лице - се намира в подобна процедура съгласно националните закони и подзаконови актове, включително когато неговата дейност е под разпореждане на съда, или е преустановило дейността си;
4. е лишено от правото да упражнява определена професия или дейност съгласно законодателството на държавата, в която е извършено нарушението;
5. има парични задължения към държавата или към община по смисъла на чл. 162, ал. 2 от Данъчно-осигурителния процесуален кодекс, установени с влязъл в сила акт на компетентен орган, освен ако е допуснато разсрочване или отсрочване на задълженията, или парични задължения, свързани с плащането на вноски за социално осигуряване или данъци съгласно правните норми на държавата, в която е установено;
6. има наличие на непогасени частни задължения към държавата, изброени в чл. 3, ал. 7 от Закона за Националната агенция за приходите.

**(4) Не може да кандидатства за участие в предоставянето на помощ за развитие юридическо лице, член на чийто управителен орган**:

1. е осъждан с влязла в сила присъда за престъпление от общ характер;
2. не е изпълнил задълженията си, свързани с плащане на вноски за социално осигуряване или плащане на данъци в съответствие с приложимото към лицето законодателство;
3. е предоставил умишлено документи с невярно съдържание при осигуряване на информация, изискана като условие за финансиране на дейности по линия на помощта за развитие, или не е предоставил такава информация;
4. е лишен от правото да упражнява определена професия или дейност съгласно законодателството на държавата, в която е извършено нарушението;
5. е юридическо лице, за което е налице обстоятелство по ал. 3;
6. има наличие на непогасени частни задължения към държавата, изброени в чл. 3, ал. 7 от Закона за Националната агенция за приходите.

**(6) Когато членове на управителните органи са юридически лица, изискванията на ал. 5 се отнасят до техните представители в съответните управителни органи.**

**(7) Не могат да кандидатстват за участие в предоставянето на помощ за развитие лица**:

1. при които член на управителен или контролен орган, както и временно изпълняващ такава длъжност, включително прокурист или търговски пълномощник, е свързано лице по смисъла на § 1, т. 1 от допълнителната разпоредба на Закона за предотвратяване и установяване на конфликт на интереси с ведомството, администриращо съответния проект, или със служители на ръководна длъжност в неговата организация;
2. които са сключили договор с лице по чл. 21 или 22 от Закона за предотвратяване и установяване на конфликт на интереси.

ГЕНЕРАЛНО КОНСУЛСТВО НА РЕПУБЛИКА БЪЛГАРИЯ В БИТОЛЯ

1. Виж Приложение 1 към обявата [↑](#footnote-ref-1)